Elsodorta a kerékpárost és elhajtott | Minálunk.hu - Székesfehérvár
Fejér megye Székesfehérvár Magazin Elsodorta a kerékpárost és elhajtott
Elsodorta a kerékpárost és elhajtott
A Székesfehérvári Rendőrkapitányság Közlekedésrendészeti Osztálya segítségnyújtás elmulasztása bűntett elkövetésének megalapozott gyanúja miatt folytatott büntetőeljárást az 53 éves H. Gáborral szemben.
A nyomozás adatai alapján a gárdonyi lakos 2018. július 11-én reggel Székesfehérváron, az Új Váralja soron előzési manővere során az általa vezetett Volkswagen típusú személygépkocsi jobb oldali visszapillantó tükrével elsodort egy kerékpárost, aki az úttestre esett és megsérült.
A balesetet okozó sofőr megállás és segítségnyújtás nélkül elhajtott a helyszínről. A rendőrök azonosították az elkövetőt, majd a szükséges eljárási cselekmények elvégzését követően gyanúsítottként hallgatták ki.
A Székesfehérvári Rendőrkapitányság munkatársai a nyomozás vizsgálati szakaszában a szükséges eljárási cselekményeket elvégezték és az iratokat átadták az illetékes ügyészségnek.